open-index/open-wikipedia-markdown huggingface dataset:
Pasaulio futbolo čempionatų apdovanojimai

Kiekvieno Pasaulio futbolo čempionato pabaigoje yra išdalinami apdovanojimai žaidėjams ir komandoms kuo nors išsiskyrusioms iš kitų.

Šiuo metu įteikiami 6 apdovanojimai:
* **Auksinis batelis** (nuo 1982 m. vadinamas *Adidas auksiniu bateliu*) įteikiamas nuo 1930 m. čempionato).
* **Auksinis kamuolys** (šiuo metu vadinamas *Adidas auksiniu kamuoliu*) įteikiamas geriausiam turnyro žaidėjui (įteikiamas nuo 1982 m. čempionato).
* **Jašino apdovanojimą** gauna geriausias turnyro vartininkas (įteikiamas nuo 1994 m. čempionato).
* **FIFA Fair Play apdovanojimas** įteikiamas garbingiausiai žaidusiai rinktinei (nuo 1978 m. čempionato).
* **Gražiausią futbolą žaidžiančios komandos** apdovanojimą gauna komanda labiausiai džiuginusi žiūrovus savo gražiu žaidimu. Už šio apdovanojimo nugalėtoją gali balsuoti visi žiūrovai (įteikiamas nuo 1994 m. čempionato).
* **Geriausio jauno žaidėjo** (arba *Gillette geriausias jaunas žaidėjas*) apdovanojimas įteikiamas geriausiam turnyro žaidėjui iki 21 metų amžiaus. Pirmą kartą šis apdovanojimas buvo įteiktas 2006 m. pasaulio futbolo čempionate.

## Auksinis batelis
**Auksinis batelis** įteikiamas daugiausiai įvarčių per Pasaulio futbolo čempionatą įmušusiam žaidėjui. Oficialiai teikiamas nuo 1982 m.

## Auksinis kamuolys
**Auksinis kamuolys** įteikiamas geriausiam Pasaulio futbolo čempionato žaidėjui. FIFA paskelbia 10 kandidatų sąrašą, iš kurio geriausiąjį renka žiniasklaidos atstovai. Daugiausiai balsų gavęs žaidėjas gauna **Auksinį kamuolį**, antroje vietoje likęs žaidėjas gauna **Sidabrinį kamuolį**, o trečios vietos laimėtojas **Bronzinį kamuolį**.
Šiuos 3 apdovanojimus visada gauna skirtingų valstybių atstovai.

## Auksinės pirštinės apdovanojimas
**Jašino apdovanojimas** skiriamas geriausiam turnyro vartininkui. Pavadintas legendinio rusų vartininko Levo Jašino garbei. 2010 metais Jašino apdovanojimas buvo pervadintas **Auksinės pirštinės apdovanojimu**.

## FIFA Fair Play apdovanojimas
**[[FIFA]] Fair Play apdovanojimas** yra skiriamas komandai, kuri Pasaulio futbolo čempionate žaidė garbingiausiai (t. y., surinko mažai geltonų ir raudonų kortelių, nepasižymėjo grubiu žaidimu). Apdovanotos gali būti tiktai tos komandos, kurios pateko bent į 2 etapą. Laimėtojai gauna FIFA Fair Play trofėjų, diplomą, kiekvienas rinktinės žaidėjas, treneris ir darbuotojas gauna medalius. Tos šalies futbolo federacija gauna 50 000 dolerių vertės įrangos jaunų žaidėjų ugdymui.

## Gražiausią futbolą žaidžianti komanda
**Gražiausią futbolą žaidžiančios komandos apdovanojimas** yra įteikiamas komandai, kurią išrenka žiūrovai.

## Geriausio jauno žaidėjo apdovanojimas
Pirmą kartą įteiktas 2006 metų pasaulio futbolo čempionate. Žaidėjas turi būti ne vyresnis nei 21 metų. Rinkimai vyksta oficialiame FIFA pasaulio čempionato internetiniame puslapyje.

## Šaltiniai
Auksinis kamuolys

**Auksinis kamuolis** gali nurodyti:

* Vieną iš Pasaulio futbolo čempionatų apdovanojimų;
* Ballon d'Or - apdovanojimą geriausiam Pasaulio metų futbolininkui.
Ardiškis

**Ardiškis** – kaimas Širvintų rajono savivaldybėje, 4 km į pietvakarius nuo Musninkų, dešiniajame Neries krante. Šalia kaimo išlikę Dailidžių-Ardiškio pilkapynai, aptikta senovės gyvenvietė. Kaime auga senas Bareikų (Ardiškio ąžuolas), menantis ikikrikščioniškus laikus. Medis drevėtas, trikamienis, 5,8 m apimties. Neryje ties Ardiškiu riogso akmuo „Karstas“ (*Truna*, dydis 1,2x2,1 m).

## Gyventojai

## Šaltiniai
Dailidžiai

**Dailidžiai** – viensėdis Širvintų rajono savivaldybėje, 6 km į pietvakarius nuo Musninkų, į vakarus nuo Ardiškio, dešiniajame Neries krante, priešais Žiežmaros žiotis. Kaimą supa Dailidžių miškas. Yra išlikę Dailidžių-Ardiškio pilkapynai. Ties Dailidžiais Neryje yra Totorės rėva (ir brasta), pavadinta pagal seniau netoliese buvusį Totorės ar Totorinės (*Татарка*) viensėdį.

## Gyventojai

## Šaltiniai
Maciuičiai

**Maciuičiai** – kaimas Klaipėdos rajono savivaldybėje, 3 km į pietryčius nuo Gargždų, kairiajame Minijos krante. Seniūnaitijos centras. Maciuičių vandens malūno liekanos – kultūros paminklas. Nuo Maciuičių 1 km į šiaurės vakarus yra Maciuičių piliakalnis (vad. Pilalė, Markapiai), 2 km į šiaurę – Gargždų piliakalnis. Aptiktas Maciuičių kapinynas ir senosios kapinės (*Kapeliai, Markapiai, Pilalė*, I tūkstantmetis iki Kr.; XVI a.).

## Istorija

1946–2004 m. veikė Maciuičių pradinė mokykla. 1950–1995 m. Žemdirbystės instituto Vėžaičių filialo ekperimentinio ūkio pagalbinė gyvenvietė.

|}

## Gyventojai

## Šaltiniai
Girininkai (Vėžaičiai)

**Girininkai** – kaimas Klaipėdos rajono savivaldybėje, prie kelio , 5 km į pietryčius nuo Vėžaičių. Girininkų seniūnaitija. Veikia Vėžaičių mokyklos skyrius, biblioteka.

## Istorija

1950–1992 m. buvo kolūkio centrinė gyvenvietė. 1947 m. įsteigta pradžios mokykla, dab. Vėžaičių mokyklos skyrius. 1984 m. įkurtas medicinos punktas, 1994 m. biblioteka, 1996 m. kultūros namai.

## Gyventojai

### Žymūs žmonės

Kaime gimė:
* Biruta Alšauskienė, mokytoja, Klaipėdos rajono politinė bei visuomenės veikėja.
* Kazys Kiaulakis, Vilkaviškio rajono politinis bei visuomenės veikėjas.
* Adolfas Mazaliauskas.

## Galerija

Girininkai (Vėžaičiai), akmuo.JPG|Akmuo su vietovardžiu
Girininkai (Vėžaičiai), tvenkinys.JPG|Poilsio zona prie tvenkinio 
Girininkai (Vėžaičiai), renginių vieta.JPG|Renginių vieta


## Šaltiniai
Antkoptis

**Antkoptis** – kaimas Klaipėdos rajono savivaldybėje, 12 kilometrų į rytus nuo Gargždų, abipus autostrados  ir Žemaičių plento. Seniūnaitijos centras. Yra 45 sodybos (2006 m.). Per kaimą teka Veiviržas (Minijos intakas), įsiterpęs Šilinės miškas. Auga saugoma Antkopčio obelis.

1,2 km į pietryčius nuo Antkopčio yra Kiaulakiai, 4,3 km į pietvakarius – Girininkai, 7 km į vakarus – Vėžaičiai, 2,3 km į šiaurės vakarus – Jokuliai.

Antkopčio kaime veikia bendruomenė, naftos gręžinys, kavinė. Yra koplytstulpis su ornamentuotu kryželiu (pastatytas 1932 m.). Kartą per savaitę iš Rietavo atvažiuoja autoparduotuvė.

## Istorija

1909 m. kaime atidaryta Antkopčio pradinė mokykla. XX a. ketvirtajame dešimtmetyje per Antkopčio kaimą nutiestas Žemaičių plentas.

Sovietmečiu Antkoptis buvo Ždanovo kolūkio pagalbinė gyvenvietė ir apylinkės centras (iki 1977 m.). Joje buvo pradinė mokykla, felčerių ir akušerių punktas, kultūros namai, biblioteka (nuo 1952 m.), parduotuvė. Nuo 1968 m. pradėtos gyvenamųjų namų statybos. 1970 m. per kaimą nutiesta automagistralė Kaunas-Klaipėda.

## Gyventojai

### Žymūs žmonės

Antkoptyje gimė:
* Razutis Klemensas (1916–1953), armijos puskarininkis, politinis kalinys.
* Razutis Petras – gydytojas
* Tamošauskas Stanislovas (gim. 1949 m.) – LŽŪU lektorius

## Šaltiniai

## Nuorodos
* Antanas Sakalauskas. Antkopčio kaimas – civilizacijos užmirštoje saloje, *Banga*, 2007 m. vasario 14 d.
* „Vakarų ekspresas“ apie Antkoptį
Rudaičiai

**Rudaičiai** – kaimas Klaipėdos rajono savivaldybėje, 3 km į šiaurę nuo Vėžaičių. Rudaičių seniūnaitija.

## Gyventojai

### Žymūs asmenys

Gimė
* Jonas Žutautas (1921–1946), Lietuvos partizanas, pedagogas, Kardo rinktinės štabo narys, Kadugio kuopos vadas.
* Gintautas Kniukšta (g. 1960 m. spalio 25 d.), agronomas, teisininkas, politinis ir visuomenės veikėjas.

## Šaltiniai
Tilvikai

**Tilvikai** – kaimas Klaipėdos rajono savivaldybėje, 5 km į pietvakarius nuo Kulių, šalia kelio , tarp miškų. Seniūnaitijos centras. Yra biblioteka. Prie pat kaimo teka upė Žvelsa.

## Gyventojai

## Šaltiniai
Spalvotieji grundalai

**Spalvotieji grundalai** (*Xenisthmidae*) – ešeržuvių (*Perciformes*) būrio žuvų šeima. Paplitusios Indijos ir Ramiajame vandenynuose.

Šeimoje 6 gentys, 9 rūšys.

## Gentys
* *[[Allomicrodesmus]]*
* *[[Kraemericus]]*
* *[[Paraxenisthmus]]*
* *[[Rotuma]]*
* Tisonai (*Tyson*)
* Spalvotieji grundalai (*Xenisthmus*)

## Nuorodos
* Spalvotųjų grundalų (''Xenisthmidae'') nuotraukos ir rūšių sąrašas
Lapiai (Klaipėda)

**Lapiai** – kaimas Klaipėdos rajono savivaldybėje, 8 km į šiaurės rytus nuo Gargždų. Seniūnaitijos centras. Yra kraštotyros muziejus, pagalbinės mokyklos bendrabutis, bendruomenės centras, biblioteka (nuo 1957 m.), kultūros namai, nuo 1958 m. medicinos punktas, lentpjūvė. Vystomas kaimo turizmo verslas, yra kaimiškų pirčių, sodybų; nuomojamos baidarės, veikia kaimo turizmo sodyba „Prie šaltinio“, kalnų slidinėjimo trasa „Utrių kalnas“.

## Geografija

Pietrytiniu kaimo pakraščiu teka Minijos intakas Žvelsa, rytiniu – Žvelsos intakas Trumpės upelis, iš vakarų prieina Minijos senslėnio kraštovaizdžio draustinis, iš šiaurės – Greičiūnų tvenkinys. Per kaimą eina kelias .

## Istorija

Žvelsos dešiniajame krante yra Lapių piliakalnis, keli pilkapiai. Yra kaimo senosios kapinės, koplytstulpis su skulptūromis, dvaro sodybos liekanos (pastatas, parko dalis).

1925 m., vykdant 1922 m. Lietuvos valstybės paskelbtą žemės reformą, buvo išdalinta Lapių palivarko žemė ir įkurtas Lapių kaimas. 1918 m. įsteigta pradžios mokykla, nuo 1993 m. Klaipėdos rajono Lapių pagrindinė mokykla.

1950–1992 m. J. Janonio kolūkio centrinė gyvenvietė, buvo ryšių skyrius.

|}

## Gyventojai

### Žymūs žmonės
Lapiuose gimė:
* Arūnas Grikšas, Klaipėdos rajono politinis bei visuomenės veikėjas.
* Romas Liaudanskas, Klaipėdos rajono politinis bei visuomenės veikėjas.

Lapiuose gyvena:
* Eugenija Karčiauskienė, menininkė
* Vytautas Karčiauskas, menininkas
* Deivid Holliday, buvęs Anglijos karo atašė

## Galerija

Vaizdas:Lapiai, stotelė.JPG|Stotelė
Vaizdas:Lapiai, sodyba.JPG|Kompozicija iš akmens
Vaizdas:Lapiai, pavyzdinė sodyba.JPG|Pavyzdinė sodyba


## Literatūra
* Visuotinė lietuvių enciklopedija. T11. Vilnius. 2007.
* Bronius Kviklys. Mūsų Lietuva. T4. Mintis. Vilnius. 1991.
* Mažoji lietuviškoji tarybinė enciklopedija. T2. Vilnius. 1968.

## Šaltiniai

## Nuorodos
* Lapių bendruomenės puslapis
* Apie Lapių gyvenvietę
Maurice Merleau-Ponty

**Morisas Merlo-Ponti** (pranc. **Maurice Merleau-Ponty**, 1908 m. kovo 14 d. – 1961 m. gegužės 4 d.) – prancūzų filosofas, egzistencinės fenomenologijos atstovas, pažiūromis artimas Žanui-Poliui Sartrui ir Simone de Beauvoir.

Jam didelę įtaką padarė E. Husserlis. Būties samprata artima M. Haidegeriui.
Šviesiajuosčiai grundalai

**Šviesiajuosčiai grundalai** (*Pholidichthyidae*) – ešeržuvių (*Perciformes*) būrio žuvų šeima, kurioje 1 gentis ir 2 rūšys. Paplitusios pietvakarių Filipinuose iki Saliamono salų.
Luís Oliveira Gonçalves

**Luís Oliveira Gonçalves** (g. 1960 m. birželio 22 d.) – futbolo treneris iš Angolos, buvęs Angolos futbolo rinktinės vyriausiasis treneris.

Prieš tapdamas pagrindinės rinktinės treneriu jis treniravo Angolos jaunimo (iki 20 metų) rinktinę, su kuria laimėjo Afrikos jaunimo futbolo čempionatą.

Savo kaip žaidėjo karjeroje niekada nežaidė aukštesnėje kaip 2-oje Angolos lygoje.
Drepanos

**Drepanos** (*Drepane*) – ešeržuvių (*Perciformes*) būrio, monotipinės **drepaninių** (*Drepanidae*) šeimos žuvų gentis.

Paplitusios Indijos ir vakarinėje Ramiojo vandenyno dalyje ir rytų Atlanto vandenyne prie Afrikos.

Gentyje 3 rūšys:
*Afrikinė drepana (*Drepane africana*)
**[[Drepane longimana]]*
*Dėmėtoji drepana (*Drepane punctata*)
Labrisomidai

**Labrisomidai** (*Labrisomidae*) – ešeržuvių (*Perciformes*) šeima. Paplitę Atlanto ir Ramiojo vandenyno tropikinėse zonose.

Šeimoje 14 genčių, apie 98 rūšys.

## Gentys
* *[[Alloclinus]]*
* Trumpaūsės žvynuotosios šunžuvės (*Auchenionchus*)
* *[[Calliclinus]]*
* *[[Cryptotrema]]*
* *[[Dialommus]]*
* *[[Exerpes]]*
* *[[Haptoclinus]]*
* *[[Labrisomus]]*
* *[[Malacoctenus]]*
* *[[Mnierpes]]*
* *[[Nemaclinus]]*
* *[[Paraclinus]]*
* Srarksijos (*Starksia*)
* *[[Xenomedea]]*
Dukterinė įmonė

**Dukterinė įmonė**, **patronuojamoji bendrovė**, arba **antrinė įmonė** – įmonė, kuri nuosavybės teise priklauso kitai, patronuojančiai (motininei) įmonei. 

## Dukterinės įmonės kriterijai
# įmonė, kurioje kita įmonė turi daugumą dalyvių balsų;
# įmonė, kurioje kita įmonė, būdama pirmosios įmonės dalyvė, turi teisę skirti ar atšaukti daugumą šios pirmosios įmonės administracijos, valdymo ar priežiūros organo narių;
# įmonė, kuriai pagal jos steigimo dokumento nuostatas ar sudarytas sutartis su kita įmone kita įmonė turi galimybę daryti lemiamą įtaką;
# įmonė, kurioje kita įmonė, remdamasi sudarytomis su dalyviais sutartimis kontroliuoja daugumą pirmosios įmonės dalyvių balsų;
# įmonė, kuriai, kompetentingos institucijos nuomone, kita įmonė veiksmingai daro lemiamą įtaką;
# įmonė, kuri pagal aukščiau paminėtus kriterijus yra dukterinės įmonės dukterinė įmonė.

## Šaltiniai
Kredito įstaiga

**Kredito įstaiga** – tokia įstaiga, kuri (paprastai turi licenciją verstis ir) verčiasi indėlių ar kitų grąžintinų lėšų priėmimu iš neprofesionalių rinkos dalyvių ir jų skolinimu ir prisiima su tuo susijusią riziką bei atsakomybę.
Kredito įstaigų veikla yra griežtai reglamentuojama teisės aktais.

## Rūšys
Yra skiriamos kelios įstaigų rūšys: bankas, kredito unija bei kt.

;Nebankiniai finansiniai tarpininkai
* Kredito unija – kooperaciniais pagrindais fizinių asmenų savanoriškai įsteigta ir nustatyta tvarka įregistruota įstaiga. Kredito unija telkia savo narių pinigines lėšas narių ūkiniams ir socialiniams poreikiams tenkinti, teikiant savitarpio paskolas;
* Indėlių ir paskolų įstaiga – JAV būdingi finansinių tarpininkai, kurie paprastai surenka lėšas iš smulkių taupytojų taupomųjų indėlių pavidalu ir po to jas skolina vartotojams ilgesniam laikotarpiui;
* Hipotekos agentūra – JAV būdingi finansinių tarpininkai, kurių paskirtis – praplėsti antrinę būsto paskolų rinką sukuriant vertybinius popierius iš būsto paskolų hipotekos pavidalu.
Finansų sektorius

**Finansų sektorius** – toks rinkos sektorius, kurį sudaro:
# **[[bankų sektorius]]**, kuriame veikia kredito įstaiga, finansų įmonė arba kredito įstaigos veiklą papildančias paslaugas teikianti įmonė;
# **[[draudimo sektorius]]**, kuriame veikia draudimo įmonė, perdraudimo įmonė arba draudimo kontroliuojančioji (holdingo) įmonė;
# **[[investicinių paslaugų sektorius]]**, kuriame veikia finansų maklerio įmonė arba finansų įmonė;
# mišrios veiklos finansų kontroliuojančioji (holdingo) įmonė.
Pramonė

**Pramonė** – valstybės arba regiono materialinės gamybos pagrindinių šakų visuma.

## Pramonės sektoriai

Pagrindiniai pramoniniai ekonomikos sektoriai:
* Pirminis ūkio sektorius
Ūkio sektorius apimantis gavybos ir žaliavų perdirbimo į pusfabrikačius veiklą. Taip pat prie pirminio sektoriaus priskiriamas žemės ūkis, žuvininkystė, miškų ūkis, medžioklė (agrarinis – gamybinis sektorius) ir žaliavų gavyba (anglis, nafta, metalo rūda ir t. t.).
* Antrinis ūkio sektorius 
Ūkio sektorius apimantis veiklą, kurios rezultatas yra užbaigtas, naudojimui tinkamas produktas; jam priskiriama apdirbamoji pramonė ir statyba.
* Trečiasis ūkio sektorius
Ūkio sektorius apimantis veiklą, kurio branduolį sudaro paslaugų tiekimas. Jis aprėpia tokias sritis kaip mokytojavimas, vadovavimas ir pramoninių gaminių platinimas.
* Ketvirtasis ūkio sektorius 
Ganėtinai nauja informacijos pramonės šaka. Ūkio sektorius apimantis  mokslinių tyrimų ir jų pritaikymo veiklą, technologijų plėtotę, kompiuterių programavimą bei biochemiją.

## Kitos pramonės reikšmės
Iš esmės verslo grupavimas pagal tam tikrus veiklos požymius (pavyzdžiui, muzikos pramonė, automobilių pramonė). Kita prasme, **pramonė** gali būti suprantama, kaip ekonomikos sektorius, kuriame dominuoja gamyba, kuri įtraukia didelius kapitalo kiekius.
Lundas

**Lundas** – miestas pietų Švedijoje, seniausias Švedijos Skonės provincijos miestas. Lundas gavo miesto (Magdeburgo) teises apie 990 metus. Miesto centre stovi katedra.

## Gyventojai

Mieste gyvena maždaug 94 tūkst. gyventojų. Mieste veikia Lundo universitetas ir kelios kitos mokslo institucijos, todėl nemažą gyventojų dalį sudaro studentai. Mokslo metų laikotarpiu šis skaičius išauga trečdaliu, susirinkus studentams.

## Sportas
* Lunds BK – futbolo klubas;

## Šaltiniai

## Nuorodos
* Lund – Oficiali svetainė
Po viena saule (2006 albumas)

**Po viena saule** – debiutinis Vilniaus undergroundinio hip - hop'o dueto Legato albumas, išleistas įrašų kompanijos „U Sound“ 2006-ųjų birželio 7 d. Albumo įrašai truko daugiau nei 8 mėnesius, o plokštelėje taip pat be dviejų grupės narių Deiwuzo ir Ygos bus galima girdėti ir kviestinių muzikos atlikėjų balsus kaip: Pusho, Austėjos ar Julijos Jačėnaitės.

Image:Po_viena_saule.jpg |**[[Legato]]** ***„Po viena saule“***(Birželio 7 d., 2006 m.)U Sound**Trukmė** – 1 valanda.
Kivikas

**Kivikas** – Švedijos Skonės provincijos miestelis. Įsikūręs ant Baltijos jūros kranto. Garsėja savo kasmetine muge, kurios metu dideliais kiekiais pardavinėjama silkė, obuoliai ir obuolių sidras.

## Galerija

Vaizdas:Äppeltavlan i Kivik 2014.jpg|
Vaizdas:Kivik harbour Aug 2008 (2).jpg|Kiviko uostas
Vaizdas:Seafood store, Kivik.jpg|Žuvies parduotuvė
Vaizdas:Fritiof Nilsson Piraten, full body, Kivik.jpg|


## Šaltiniai
Švedijos provincijos

**Provincijos** (, ) – tradicinis Švedijos (iki XX a. pradžios – ir Suomijos) administracinis vienetas, egzistuojantis paraleliai su kitu administraciniu dalinimu – grafystėmis (lėnais). Švedijos oficialus dalinimas provincijomis egzistavo iki 1634 m. ir naujai atkurtas 1990 m.

## Raida
Provincijų sistema iki XVII a. vidurio apėmė ne tik dabartinės Švedijos, bet ir Suomijos teritorijas. Visa ši teritorija buvo dalijama į keturias žemes () ir tam tikrą skaičių provincijų. Tas skaičius per istoriją kito.

Net oficialiai panaikinus provincijas ir 1634 m. įkūrus grafystes, provincijų kultūrinė tapatybė išliko. Be to, vėlesniu laikotarpiu Švedijos naujai prijungtos žemės buvo inkorporuojamos kaip provincijos (pvz., Gotlandas, Halandas, Blekingė ir Skonė 1645 m. ir 1658 m. atplėšti iš Danijos, o Jemtlandas, Herjedaljenas ir Bohusas – iš Norvegijos).

Suomijai paskelbus nepriklausomybę, jai atiteko buvusios Osterlando provincijos ir dalis Norlando: Ostrobotnija, rytinė Laplandijos dalis ir Vesterboteno pakraštys. Likęs Švedijai Vesterbotenas padalintas – jo šiaurėje suforomuotas Norbotenas.

## Provincijos dabar

Šiuo metu Švedija yra padalinta į 3 žemes, kurios dalijasi į 25 provincijas. Neretai provincijų teritorijos atitinka grafystes.

### Jotalandas
* Blekingė
* Bohusas
* Dalslandas
* Elandas
* Esterjotlandas
* Gotlandas
* Halandas
* Skonė
* Smolandas
* Vesterjotlandas

### Svealandas
* Dalarna
* Nerkė
* Siodermanlandas
* Uplandas
* Vermlandas
* Vestmanlandas

### Norlandas
* Jestriklandas
* Helsinglandas
* Herjedalenas
* Jemtlandas
* Laplandas
* Medelpadas
* Norbotenas
* Ongermanlandas
* Vesterbotenas
Vincent Gigante

**Vincent „Smakras“ Gigante** (1928 m. kovo 29 d. – 2005 m. gruodžio 19 d.) – žymus Niujorko *[[Genovese]]* mafijos šeimos bosas, nuo XX a. 7-ojo dešimtmečio vidurio priedangai vaidinęs psichinį ligonį.

Jis būdavo dažnai matomas gatvėse su pižama ar chalatu, besišlaistantis be jokio tikslo ir nerišliai kažką sau murmantis. Ilgą laiką iki tol FTB ir policija Genovese šeimos bosu laikė Antony Salerno, kuris iš tiesų buvo tik dar viena priedanga Gigantei.

Jo valdymo metu Genovese klanas tapo stipriausia Niujorko mafijos šeima.

2003 m. jis buvo nuteistas 17 metų laisvės atėmimo pagal kelis kaltinimus, ir pats pripažino, kad savo psichinę negalią tik vaidino. Vincent Gigante turėjo būti paleistas 2010 m., tačiau kalėjime mirė nuo širdies ligos.
Papartis (gentis)

**Papartis** (*Dryopteris*) – šertvinių () šeimos gentis. Daugiamečiai visžaliai arba vasaržaliai įvairaus dydžio šakniastiebiniai žoliniai augalai.

## Morfologija

Šakniastiebiai paprastai yra ganėtinai masyvūs, 20–35 ar net 80–100 cm ilgio ir 5–10 cm skersmens. Dirvožemyje šakniastiebiai įsitvirtina 20–50 cm ilgio pridėtinėmis šaknimis. Stelė dažniausiai diktiostelės tipo. Lapai, palyginti su pataisūnų ir asiūklūnų, santykinai stambūs. Paparčių lapų morfologinė sandara yra sudėtinga, sintelominės kilmės, atsiradę iš kelių tarpusavyje suaugusių ir suplokštėjusių telomų, juos sudaro pamatinė dalis – filopodis, arba lapkotis, ir dažniausiai vieną, du ar tris kartus plunksniškai skaldytas lapalakštis. Lapams būdingas ilgai trunkantis viršūninis augimas. Paparčių lapai piltuviškais skroteliniais kuokštais po 3–15 išauga iš šakniastiebių viršūnių. Jauni lapai sraigiškai susisukę, auga viršūnėmis. Subrendę, dažniausiai dukart ar triskart plunksniškai skaldyti, sudėtingos morfologinės sandaros vasaržaliai ar visžaliai lapai yra 15–150 cm ilgio ir 5–50 cm pločio.

## Gyvenimo ciklas
Dominuojanti karta – sporofitas. Polaiškiai arba gametofitai, kurie yra širdiški ar plokštelės pavidalo, autotrofiniai, trumpaažiai. Nelytiškai dauginasi izosporinėmis sporomis, kurios susidaro sporangėse arba vegetatyviškai. Sporangės gali būti pavienės arba telktis į grupes – sorus. Sporangės turi skiauterę *(annulus),* kotelį. Jis apdengtas plonu sluoksniu, kuriame atsiveria žiotis po mejozės ir išbyra sporos su specifiniu dangalu – perisporiu. Subrendęs sporofitas brandina sporas. Įvyksta mejozė ir sporos išsilieja iš sporangių. Iš apvaisintos sporos išauga gametofitas, kuriame susidaro anteridžiai ir archegonės. Iš anteridžio išėjęs spermatozoidas apvaisina archegonėje esančią kiaušialąstę. Susidaro zigota ir iš jos išauga jaunas sporofitas, vėliau jis subręsta ir ciklas kartojasi iš naujo.

## Panaudojimas
Augalo lapai nuodingi. Šakniastiebiai naudojami medicinoje, yra duomenų apie įvairių genties rūšių priešuždegiminį ir antioksidacinį poveikį. Kol sraigiškai susisukę, Vietname ir Kinijoje naudojami maistui. Taip pat naudojama floristikoje, namų puošybai bei trašų gamyboje.

## Paplitimas
Vidutinio klimato juostoje paparčiai gausiausiai auga ūksminguose drėgnuose arba vidutinio drėgnumo miškuose, aptinkami Lietuvoje.

## Rūšys
Lietuvoje aptinkamos šios rūšys:
* Kelminis papartis ()
* Skėstalapis papartis (*Dryopteris dilatata*)
* Skiauterinis papartis (*Dryopteris cristata*)
* Smailialapis papartis (*Dryopteris carthusiana*)
* Nelygialapis papartis (*Dryopteris expansa*)

## Šaltiniai
Laukinė medžioklė

**Laukinė medžioklė** – Europos folkloro mitas. Mito pagrindas vienodas, pasakojama apie iliuzinę medžiotojų grupę su arkliais ir šunimis, pamišėliškame persekiojime per dangų.

Buvo manyta, kad Laukinė medžioklė – katastrofą, karą ar marą, pranašaujantis ženklas. Ją pamačiusiam pranašauja mirtį. Mirtingieji pamatę medžioklę gali būti pagrobti į mirusiųjų šalį.

Daugumoje skandinavų ir germanų versijų, medžioklė organizuojama gelbėti ar keršyti už moterį, kuri buvo pagrobta ar nužudyta. Medžiotojas gali būti nežinoma prarasta siela, istorinė ar legendinė asmenybė kaip Dietrichas iš Berno ar danų karalius Valdemaras Aterdagas ar identifikuojamas su dievu Odinu (ar kitu jo pavidalu).

Buvo įvairūs Laukinės medžioklės versijos variantai: Laukinė medžioklė, Vodeno medžioklė, Įniršio medžioklė, (Vokietijoje), *Herlathing* (Anglijoje), *Mesnee d'Hellequin* (Š. Prancūzijoje), Kaino medžioklė, Herodo medžioklė, Gabrieliaus šunys ir Asgardreja (*Asgardreia*).

## Šaltiniai

## Bibliografija
* 
* 

## Nuorodos
* "Wild Hunt" . Encyclopedia Americana. 1920.
Motininė įmonė

**Motininė įmonė**, arba **pirminė įmonė** – įmonė su kitomis teisiškai savarankiškomis įmonėmis (dukterinėmis įmonėmis) susijusi tam tikrais tarpusavio (teisinės) priklausomybės ryšiais.

Motininės ir dukterinės įmonių tarpusavio priklausomybė gali būti pagrįsta ir ekonominiais (pvz., bendrai vadovaujama, koordinuojama dukterinių įmonių veikla), finansiniais ryšiais (motininė įgyja kontrolinį akcijų paketą).

## Reikšmė
**[[Finansinės atskaitomybė]]s** atžvilgiu kai kuriose valstybėse motininės bendrovės yra įpareigojamos pateikti konsoliduotus koncerno finansinės apskaitos duomenis (balansus, ataskaitas).

**[[bendrovių teisė|Teisinė]]** reikšmė gali pasireikšti tuo, kad motininėms bendrovėms nustatomi kokie nors įpareigojimai arba kaip nors kitaip nustatomas specialusis teisinis veiklos režimas, įtvirtinant motininės bendrovės teisės ir pareigas tam tikruose teisiniuose santykiuose.

**[[Mokesčiai|Mokesčių]]** atžvilgiu koncerno pajamų ir pelno apmokestinimo klausimai irgi vaidina didelį vaidmenį: konstatavus motininės ir dukterinės įmonių santykius, gali būti taikomos specialios taisyklės, jei tokios yra nustatytos atitinkamos teisės sistemos normų, reguliuojančių bendrovių veiklą (nacionalinėje, ES, tarptautinėje teisėje ir kt.).

**[[vadyba|Vadybos]]** atžvilgiu tenka analizuoti, kaip ir kokiomis priemonėmis gali būti įgyvendinama įtaka arba naudojamasi tarpusavio priklausomybe, išnaudojant tokių santykių privalumus ir išvengiant neigiamų trūkumų, netinkamos veiklos pasekmių.

## Šaltiniai
Įmonių teisė

**Įmonių teisė** – verslo teisės šaka, apimanti teisės normas, reguliuojančias teisinius įmonių (bendrovių, bendrijų ir kt.) veiklos santykius. Ji apima įmonių steigimo, akcininkų ir kitų organų susirinkimų, jų narių skyrimo bei atšaukimo, bendrovių valdymo, bendrovių kapitalo didinimo bei mažinimo ir kitus klausimus.

## Šakos
* Lyginamoji įmonių teisė
* Europos Sąjungos įmonių teisė
* Tarptautinė įmonių teisė
* Nacionalinė įmonių teisė (Lietuvos, Lenkijos ir kt.)
* Koncernų teisė, akcinių bendrovių teisė, investicinių bendrovių teisė ir kt.
** Koncernų mokesčių teisė, įmonių mokesčių teisė.

## Literatūra
* Vanessa Edwards. Europos Sąjungos bendrovių teisė. Eugrimas, 2002. ISBN ar kodas: 9955-501-15-4.
* Memento Gesellschaftsrecht für die Praxis, Memento Verlag Freiburg 2005.
Kapitalo bendrovė

**Kapitalo bendrovė** – tokia įmonė, kurios (įstatinį) kapitalą dažniausiai sudaro finansinės vertybės (pinigai).

Tokios bendrovės kapitalas bei turtinė atsakomybė yra griežtai atskirta nuo nuo jos savininkų turto bei atsakomybės ar įsipareigojimų. Bendrovės dalininkai paprastai neatsako savo turtu už bendrovės veiklą, o tik savo finansiniu įnašu (sudarančiu bendrovės kapitalą) nebent yra išimtinių taisyklių (kai tyčiniais veiksmais sąlygojo bankrotą etc.).

## Formos
* Akcinė bendrovė
* Uždaroji akcinė bendrovė
Pataisas

**Pataisas** (*Lycopodium*) – pataisinių (*Lycopodiaceae*) šeimos augalų gentis. 

Tai bežiedžiai, induotiniai augalai, augantys žemės paviršiuje arba kaip epifitai. Lapai smulkūs, tankūs, strobilai statmeni.

## Rūšys

Pataisai paplitę po viso pasaulio miškus, yra virš 900 jų rūšių. Lietuvoje auga dvi rūšys:
* Vaistinis pataisas (arba šarkakojis) (*Lycopodium clavatum*)
* Pataisas varinčius (*Lycopodium annotinum*)
Nationalencyklopedin

**Nationalencyklopedin**, **NE** – švediška nacionalinė enciklopedija, leista 1980–1990 m. Bra Böcker AB leidyklos.

## Nuorodos
* ''Nationalencyklopedin'' internete
Henri Michel

**Anri Mišelis** (g. 1947 m. spalio 29 d.) – Prancūzijos futbolininkas, futbolo treneris.

Žaidė saugo pozicijoje. Vėliau treniravo nacionalines futbolo komandas.

## Žaidėjo karjera

### Klubai
* 1964-66 AS Aix futbolo klubas
* 1966-82 FC Nantes futbolo klubas

### Laimėjimai
* Ligue 1 čempionas (1973, 1977, 1980)
* Ligue 1 vicečempionas (1967, 1974, 1978, 1979, 1981)
* Prancūzijos taurės (Coupe de France) laimėtojas (1979)
* Prancūzijos taurės (Coupe de France) finalistas (1970, 1973)
* Nuo 1967 iki 1980 metų sužaidė 58 rungtynes už Prancūzijos vyrų futbolo rinktinę ir įmušė 4 įvarčius.

## Trenerio karjera

### Komandos
* 1982-84 – France Espoirs
* 1984-88 – Prancūzijos vyrų futbolo rinktinė
* 1988-90 (DTN) – Prancūzijos vyrų futbolo rinktinė
* 1990-91 – Paris Saint-Germain
* 1994 – Kamerūno vyrų futbolo rinktinė
* 1995 – Al Nasr
* 1995–2000 – Maroko vyrų futbolo rinktinė
* 2000-01 – Jungtinių Arabų Emiratų futbolo rinktinė
* 2001 – Aris
* 2001-02 – Tuniso vyrų futbolo rinktinė
* 2003-04 – Raja de Casablanca
* nuo 2004 – Dramblio Kaulo Kranto vyrų futbolo rinktinė

### Laimėjimai
* 1984 metų Olimpiados futbolo turnyro laimėtojas
* 2004 metų Maroko čempionas
* CAF taurės laimėtojas

## Dalyvavimas čempionatuose

|}

## Išnašos

## Nuorodos
*
Walter Centeno

**Valteris Senteno** (g. 1974 m. spalio 6 d.) – buvęs Kosta Rikos futbolininkas, saugas. Atstovavo Kosta Rikos rinktinei. 

## Karjera
Karjerą pradėjo Deportivo Saprissa. Nuomos pagrindais buvo perleistas Belen klubui.

Su Deportivo Saprissa laimėjo keturis šalies čempionatus bei du kartus laimėjo CONCACAF Čempionų taurę.

## Rinktinė
Nacionalinėje komandoje žaidė nuo 1995 m. rugsėjo 27 d., su rinktine žaidė 2006 m. pasaulio čempionate, kur per trejas rungtynes sužaidė 263 minutes, atliko vieną rezultatyvų perdavimą.

## Dalyvavimas čempionatuose

|}

## Išnašos

## Nuorodos
* Transfermarkt
Rónald Gómez

**Ronaldas Gomesas** (g. 1975 m. sausio 24 d.) – buvęs Kosta Rikos futbolininkas, puolėjas. Atstovavo Kosta Rikos rinktinei.

## Karjera
Rungtyniavo tokiuose klubuose kaip AD Carmelita, LD Alajuelense, Sporting de Gijón, Hércules CF, CSD Municipal, OFI Crete, Al Qadisiya Kuwait. Nuomos pagrindais buvo perleistas Irapuato.

Su Deportivo Saprissa laimėjo šalies čempionatą ir CONCACAF Čempionų taurę.

2006–2007 m. atstovavo APOEL FC ir tapo Kipro čempionu.

Nuo 2007 m. vėl rungtyniavo Deportivo Saprissa. O karjerą baigė 2009 m. Santos de Guápiles klube.

## Rinktinė
Nuo 1993 m. rungtyniavo  šalies nacionalinėje rinktinėje. Žaidė 2002 m. pasaulio čempionate, kur įmušė du įvarčius. 2006 m. pasaulio čempionate sužaidė 260 minučių per 3 rungtynes, įmušė vieną įvartį į Lenkijos vartus, atliko vieną rezultatyvų perdavimą.

## Dalyvavimas čempionatuose

|}

## Išnašos

## Nuorodos
* Transfermarkt
Sebastian Kehl

**Sebastianas Kelas** (; g. 1980 m. vasario 13 d.) – buvęs vokiečių futbolininkas, Vokietijos rinktinės saugas.

## Karjera
Kitados atstovavo Hannover 96 (1998–2000 m.), SC Freiburg (2000–2002 m.), Dortmundo „Borussia“ (2002–2015 m.).

Nacionalinėje komandoje žaidė nuo 2001 m. gegužės 29 d., su rinktine žaidė ketveriose 2006 m. pasaulio čempionato rungtynėse.

## Dalyvavimas čempionatuose

|}

## Išnašos

## Nuorodos
*
Bastian Schweinsteiger

**Bastianas Švanštaigeris** (; g. 1984 m. rugpjūčio 1 d.) – buvęs vokiečių futbolininkas, Vokietijos rinktinės saugas.

## Karjera
Miuncheno klubo jaunimo komandoje pradėjo žaisti 1998 m., su šia komanda laimėjo šalies jaunimo čempionatą. 2002 m. lapkritį pirmą kartą žaidė pagrindinėje komandoje. Su klubu tris kartus laimėjo Vokietijos čempionatą ir taurę (2003, 2005, 2006).

Nacionalinėje komandoje žaidžia nuo 2004 m. birželio 6 d., su rinktine žaidė 2006 m. pasaulio čempionate, kur atliko tris rezultatyvius perdavimus, o rungtynėse dėl trečios vietos įmušė du įvarčius, taip pat po jo smūgio į savus vartus kamuolį nukreipė portugalas Petit, o B. Šveinsteigeris buvo išrinktas geriausiu tų rungtynių žaidėju.

## Laimėjimai

* Bundesliga (6): 2002–03, 2004–05, 2005–06, 2007–08, 2009–10, 2012–13 m.
* DFB-Pokal (5): 2002–03, 2004–05, 2005–06, 2007–08, 2009–10 m.
* DFB-Ligapokal: 2004, 2007 m.
* DFL-Supercup: 2010, 2012 m.
* UEFA Čempionų lyga: 2012-13 m.
* Pasaulio futbolo čempionatas: 2014 m.

## Dalyvavimas čempionatuose

|}

## Šaltiniai

## Nuorodos
*
Torsten Frings

**Torštenas Fringsas** (; g. 1976 m. lapkričio 22 d.) – buvęs vokiečių futbolininkas, Vokietijos rinktinės saugas. 

## Karjera
Pradėjo profesionalo karjerą trečiojo diviziono Alemannia Aachen klube, kur nuo 1994 metų žaidė du sezonus. 1996 metais perėjo į Bundeslygoje žaidžiantį Bremeno „Werder“ klubą, kur žaidė 6 sezonus, o 1999 metais su klubu iškovojo Vokietijos taurę.

Po čempionato žaidėju domėjosi Europos garsiausi klubai, bet jis perėjo į Vokietijos Dotmundo „Borussia“. 2003–2004 metų sezono pirmoje pusėje nežaidė dėl kelio traumos, po sezono perėjo į Miuncheno „Bayern“. Su Miuncheno klubu laimėjo Vokietijos čempionatą ir taurę, bet po metų nutarė grįžti į Bremeno klubą.

## Rinktinė
2001 m. žaidėjas pakviestas į Vokietijos rinktinę, su kuria dalyvavo .

2006 m. su rinktine žaidė Vokietijoje vykstančiame pasaulio čempionate, kur pirmosiose rungtynėse įmušė įvartį į  vartus, o po ketvirtfinalio 11 m baudinių serijos žaidėjas įspėtas už susistumdymą su argentiniečiais ir diskvalifikuotas dvejoms rungtynėms, turėjo praleisti pusfinalį.

## Dalyvavimas čempionatuose

|}

## Išnašos

## Nuorodos
*
Mike Hanke

**Mikas Hankė** (; g. 1983 m. lapkričio 5 d.) – buvęs vokiečių futbolininkas, Vokietijos rinktinės puolėjas.

## Karjera
2010 m. gruodžio 24 d. pasirašė dvejų metų kontraktą su Borussia VfL Mönchengladbach klubu.

Įtrauktas į 2006 m. pasaulio čempionato rinktinės sudėtį, tačiau dėl Konfederacijos taurės rungtynėse gautos raudonos kortelės negalėjo žaisti pirmose dvejose rungtynėse, išleistas į aikštę tik paskutinėse rungtynėse, likus 20 minučių iki rungtynių pabaigos.

## Dalyvavimas čempionatuose

|}

## Išnašos

## Nuorodos
*
Alexandre Guimarães

**Aleksandrė Gimarainsas** (g. 1959 m. lapkričio 7 d.) – Kosta Rikos futbolo žaidėjas ir treneris, kilęs iš Brazilijos.

Gimė Brazilijoje, nuo 11 metų augo Kosta Rikoje. Žaidė Durpanel San Blas, Municipal Puntarenas, Deportivo Saprissa ir Turrialba FC klubuose. Saprizos klube sužaidė 377 rungtynes, per kurias įmušė 95 įvarčius, su klubu tris kartus tapo šalies čempionu (1982, 1988, 1989). 1985 metais tapo Kosta Rikos piliečiu, sužaidė 16 rungtynių už Kosta Rikos rinktinę.

1992 metais baigė futbolininko karjerą. 1995 metais tapo futbolo treneriu, trumpai treniravo Belen (1995–1996) ir Herediano (1996–1997) klubus, vėliau grįžo į Deportivo Saprissa klubą, kurį su pertrauka treniravo 1997–2000 metais ir du kartus tapo šalies čempionu (1997/98, 1999/2000). 1999 metais treniravo Gvatemalos CSD Comunicaciones klubą. 2000–2002 metais treniravo Kosta Rikos rinktinę. Vėliau treniravo Meksikos Real Irapuato (2002–2003) ir Dorados de Sinaloa (2004) klubus. Nuo 2005 metų vėl treniruoja šalies rinktinę.

Jo treniruodama Kosta Rikos rinktinė pateko į du iš eilės pasaulio čempionatus – 2002 m. čempionatą Pietų Korėjoje ir Japonijoje bei 2006 m. čempionatą Vokietijoje.

## Dalyvavimas čempionatuose

|}

## Šaltiniai
Oliver Neuville

**Oliveris Noivilis** (; g. 1973 m. gegužės 1 d.) – buvęs futbolininkas, Vokietijos rinktinės puolėjas, šiuo metu dirbantis jaunimo treneriu.

Gimė Šveicarijoje, čia ir pradėjo žaisti futbolą – 1992–1996 metais žaidė Servette FC klube. Vėliau žaidė Ispanijoje, nuo 1997 metų – Vokietijos Bundeslygoje. 2010 m. gruodžio 7 d. paskelbė baigiantis profesionalo karjerą.

Nacionalinėje komandoje žaidė nuo 1998 m. rugsėjo 2 d. Su rinktine pakviestas dalyvauti 2006 m. pasaulio čempionate, kur po keitimo žaidė visose septyneriose rungtynėse, iš viso 145 minutes, antrose rungtynėse prieš Lenkiją pačioje rungtynių pabaigoje įmušė pergalingą įvartį.

## Dalyvavimas čempionatuose

|}

## Išnašos

## Nuorodos
* 
* Oficialus Oliver Neuville tinklalapis
Pleistocenas

**Pleistocenas** – kvartero periodo epocha, kuri prasidėjo prieš 2,588 mln. metų, baigėsi prieš 12 tūkst. m. ir apėmė besikartojančių ledynmečių laikotarpį.

Pleistoceno epocha prasidėjo po plioceno, o po jos prasidėjo holocenas. Pleistoceno pabaiga sutampa su paskutinio ledynmečio pabaiga. Pleistoceno pabaiga taip pat sutampa su paleolito epochos pabaiga archeologijoje.

Svarbiausiais pleistoceno įvykiais galima laikyti didžiulių ledynų formavimąsi. Didžiausių apledėjimų laikotarpiais iki 30 % Žemės sausumos buvo padengta ledynų. Šiauriniame pusrutulyje (Eurazija ir Šiaurės Amerika) pleistocenui buvo būdinga savotiška gyvūnija, kurioje buvo mamutai, gauruotieji raganosiai, urviniai liūtai, bizonai, jakai, gigantiškieji elniai, laukiniai arkliai, kupranugariai, lokiai (tiek tebegyvuojančios, tiek išmirusios rūšys), gigantiškieji gepardai, hienos, stručiai, daugybė antilopių rūšių. Pagal vyraujančią sampratą, šį gyvūnų pasaulį sunaikino pirmykščiai medžiotojai paskutinio ledynmečio pabaigoje.

## Sąvokos istorija
XIX a. pradžioje išmokta atskirti chaotiškai išsidėsčiusias ledynmečio nuosėdas Šiaurės Europoje, Šiaurės Vakarų Europoje ir Alpėse nuo po jomis esančių sluoksnių. Tuo metu šie sedimentai interpretuoti tebesiremiant bibline tvano istorija.

Tik įsitvirtinus ledynmečio teorijai, vėlyvojo kvartero nuogulos buvo padalintos į diliuvijų ir aliuvijų. Vėliau šias sąvokas pakeitė pleistocenas ir holocenas. 1829 m. Jules Desnoyers pasiūlė kvartero sąvoką nuosėdoms, kurios buvo gerokai jaunesnės nei terciaro. 2004 m. terciaro ir kvartero sąvokas pakeitė paleogenas ir neogenas, atitinkamai buvo pakeistos stratigrafinės ribos.

Pleistoceno sąvokos autorius – škotų mokslininkas Charles Lyell, pirmajame savo knygos „Geologijos pagrindai“ (1830 m.) pasiūlęs padalinti terciarą į keturias geologines epochas (įskaitant ir senąjį bei naująjį plioceną). 1839 m. jis pasiūlė naująjį plioceną vadinti pleistocenu.

## Skirstymas

Pleistocenas dalinamas į smulkesnes epochas, kurios skiriasi priklausomai nuo regiono. Anksčiau pleistocenas skirstytas į tris pakopas (ankstyvasis, vidurinis ir vėlyvasis pleistocenas).

## Paleogeografija
Šiuolaikiniai žemynai pleistoceno metu buvo praktiškai dabartinėse savo vietose, plokštės, ant kurių jie yra, greičiausiai viena kitos atžvilgiu judėjo ne daugiau nei 100 km nuo periodo pradžios. Pleistoceno epochos metu didžioji dalis Europos, Sibiro, Kanados, Naujosios Zelandijos, Tasmanijos, Argentinos buvo padengta ledu. Prasidėjo ir tęsėsi paskutinis ledynmetis.

## Šaltiniai
Briaunagalvis krokodilas

**Briaunagalvis krokodilas** (*Crocodylus porosus*) – didžiausias krokodilų (*Crocodylia*) būrio atstovas pasaulyje. Patinai gali pasiekti apie 6 m ilgį (retai kada viršija 6,1 m) ir sverti daugiau kaip 1 toną. Patelės gerokai mažesnės – retai kada viršija 3 m ilgį. Paplitęs Pietryčių Azijoje, šiaurinėje Australijoje bei aplinkiniuose vandenyse. Mėgsta sūrų vandenį, kartais net nuplaukia į jūrą.

## Išnašos
Philipp Lahm

**Filipas Lamas** (; g. 1983 m. lapkričio 11 d.) – buvęs vokiečių futbolininkas, Vokietijos rinktinės gynėjas.

## Karjera
Nacionalinėje komandoje žaidžia nuo 2004 m. vasario 18 d., su rinktine žaidė 2006 m. pasaulio futbolo čempionate, kur atidarymo rungtynėse įmušė pirmąjį čempionato įvartį, o antrosiose rungtynėse išrinktas geriausiu rungtynių žaidėju.

## Laimėjimai

* Bundesliga: 2002–03, 2005–06, 2007–08, 2009–10, 2012–13 m.
* DFB-Pokal: 2002–03, 2005–06, 2007–08, 2009–10 m.
* Vokietijos futbolo supertaurė: 2010, 2012 m.
* DFL-Ligapokal: 2007 m.
* UEFA Čempionų lyga: 2012-13 m.
Pasaulio futbolo čempionatas 2014m.
## Dalyvavimas čempionatuose

|}

## Išnašos

## Nuorodos
*
Prancūziškos enciklopedijos

**Prancūziškos enciklopedijos** pradėtos kurti jau XIII a. Šiuolaikiškos enciklopedijos rengtos nuo XVIII a., Švietimo epochoje.

Yra žinomos šios enciklopedijos:
* Trésor, 1260-1267
* Dictionarium von Estienne, 1553
* Le grand dictionaire historique, Pierre Bayle, 1674
* Dictionnaire universel von Furetiére (publikuotas *posthum*), 1690
* Dictionnaire de Trévoux von den Jesuiten, 1704
* Dictionnaire historique et critique, 1694-1697, 2 T.
* Encyclopédie ou Dictionnaire raisonné des sciences, des arts et des métiers von Denis Diderot, 1751-72 (17 Textt., 11 T. su iliustruotomis lentelėmis), 1776-77 (5 papildomas tomas), 1780 (2 registrų tomai)
* Encyclopédie méthodique, 1782-1832, 206 T.
* Encyclopédie nouvelle, 1839-1840, 3 T.
* Grand dictionnaire universel du XIXe siècle, 1865-1877, 15 T.
* La Grande Encyclopédie, 1886-1902, 31 T.
* Encyclopaedia Universalis, pirmas leidimas 1968-1975, 20 T. Žr.: http://www.chass.utoronto.ca/epc/langueXIX/numlarou/lar_3.htm
* Découvertes Gallimard, 1986-

(*) įskaitant garso ir vaizdo forma
Runebergo projektas

**Runebergo projektas** () – švediškas projektas, kurio metu nuo 1992 m. tekstai Skandinavijoje yra digitalizuojami ir išviešinami, pateikiant juos internete.

Projektas pradėtas Linkiopingo universitete. Projektas buvo pavadintas Suomijos švedų XIX a. rašytojo Johan Ludvig Runeberg vardu. Projektą pagrindė ir jam vadovavo Lars Aronsson, šiuo metu prisidedantis prie projekto savo laisvalaikiu.

Digitalizuojami:
* Romanai,
* Laikraščiai 
* Žinynai 
* Enciklopedija Nordisk familjebok 

Yra leidžiami metraščiai ir žodynai el. forma.

## Nuorodos
* Runebergo projekto tinklalapis
* http://lists.franken.de/pipermail/meyers/2004-January/000069.html  – Informacija apie projektą
Viešo naudojimo kūrinys

**Viešo naudojimo** () kūrinys yra tada, kai jo negina autorinės teisės dėl autorinių teisių galiojimo laiko baigties, dėl buvimo viešuosiuose archyvuose. Viešo naudojimo režimas galioja ir kūriniams, kuriems autorinės teisės negali būti taikomos. Taip pat viešai naudojamas kūrinys tampa tuomet, kai savo noru autorius atsisako autorinių teisių.
 
Intelektinė nuosavybė tam tikrą laiką paprastai yra saugoma teisės normų. Jam pasibaigus, kūrinys tampa viešo naudojimo, kadangi preziumuojama, kad jau praėjo laikotarpis, per kurį buvo būtina teisinė apsauga, paprastai užtikrinanti autoriaus pajamų šaltinį, dauginant kūrinį ir leidžiant juo naudotis.

## Taip pat skaitykite
* Copyright
* Creative Commons licencijos
* Open Content
* Project Gutenberg
* Software-Patent
* Street Performer Protocol

## Nuorodos
* Center for the Study of the Public Domain
* Public - domain.org
* Copyright Term and the Public Domain in the United States – 1 January 2005 (Peter B. Hirtle apžvalga, Cornell University, taip pat PDF, sąlyga – „Creative Commons Attribution-NonCommercial License“ licencija)
* Creative Commons Public Domain 
* Public Domain Music („A reference site to help identify public domain songs and public domain music.“)
* Muzikos natos ir PD
Herbigo Ae/Be žvaigždės

**Herbigo Ae/Be žvaigždės** – jaunos A, B spektrinių klasių žvaigždės, turinčios akrecinį diską bei skendinčios dujų ir dulkių apvalkaluose.  Šių žvaigždžių spektruose stebimos vandenilio ir kalcio emisijos linijos. Jos yra 2-8 Saulės masių objektai, dar esantys žvaigždėdaros (gravitacinio traukimosi) stadijoje, artėjantys prie pagrindinės sekos (t. y. jų centre dar nevyksta vandenilio virtimo heliu reakcijos). HR diagramoje šios žvaigždės išsidėsto dešiniau ir kiek aukščiau pagrindinės sekos. Jos pavadintos vardu amerikiečių astronomo Dž. Herbigo, kuris pirmasis 1960 m. išskyrė jų grupę kitų žvaigždžių tarpe.

Originalūs Herbigo kriterijai šiems objektams buvo:
* Spektrinė klasė ankstyvesnė, nei F0 (tam, kad nepaimtume Tauro T žvaigždžių),
* Vandenilio Balmerio serijos emisija spektre (tam, kad būtų panašumai su Tauro T žvaigždžių),
* Jo padėties projekcija į tamsius tarpžvaigždinius debesis (tam, kad išsirinktume tikrai jaunas žvaigždes, esančias netoli savo susidarymo vietų),
* Jis apšviečia šalia esantį atspindžio ūką (tam, kad garantuotume fizikinį ryšį su žvaigždėdaros rajonu).

Dabar yra žinoma ir keletas izoliuotų Herbigo Ae/Be žvaigždžių (t. y. aiškiai nesusijusių su tamsiais debesimis arba atspindžio ūkais). Todėl dabar galima naudoti kiek modifikuotus kriterijus:
* Spektrinė klasė ankstyvesnė, nei F0,
* Vandenilio Balmerio serijos emisija spektre,
* Infraudonojo žvaigždės spinduliavimo perteklius dėl aplinkžvaigždinių dulkių (lyginant su normaliomis žvaigždėmis) (Reikia pažymėti, kad infraraudonojo spinduliavimo perteklių turi ir klasikinės Be žvaigždės, tik ne dėl dulkių, o dėl šviesos sklaidos elektronais.

Dalis Herbigo Ae/Be žvaigždžių rodo nemažas spindesio variacijas. Manoma, kad jas sukelia aplinkžvaigždinio disko medžiagos gniužulai – proplanetų ir planetoidų užuomazgos. Kai žvaigždės spindesys yra sumažėjęs, jos spinduliuotė tampa mėlynesnė ir tiesiškai poliarizuota (kuomet gniužulas užstoja žvaigždę, padidėja santykinis indėlis išsklaidytos nuo disko šviesos – tai tokia pati priežastis kaip mėlyna mūsų dangaus spalva).

Herbigo Ae/Be žvaigždžių analogai mažesnių masių (8 Saulės masių) žvaigždžių iki pagrindinės sekos nerandame, nes jos evoliucionuoja labai greitai, ir kai mes jas pastebime (t. y. praretėja ir dalinai išsisklaido jas supantis tankus dulkių dujų debesis), jų centre jau dega vandenilis, taigi jos jau yra pagrindinės sekos objektai.

## Nuorodos
* Astronomijos enciklopedinis žodynas 

## Išnašos
Nordisk familjebok

**Nordisk familjebok** – visuotinė enciklopedija švedų kalba.

Apimtis – 20 tomų. Pirmasis leidimas pasirodė 1876–1899 m. Antrasis (36 t.) išleistas 1904–1926 m. Kiti leidimai buvo išleisti iki 1957 m.

Senieji leidimai yra viešo naudojimo; jie yra digitalizuoti (žr. Runebergo projektas).

## Nuorodos
* 1. leidimas 1876
* 2. leidimas 1904
* Abiejų leidimų apžvalga
Kodansha Encyclopedia of Japan

**Kodansha Encyclopedia of Japan** – angliška enciklopedija apie Japoniją. Išleido Kodansha leidykla. Pirmasis leidimas – 1983 m., 1986 pasirodė papildomas tomas. Iš viso išleisti 9 tomai. Enciklopediją kūrė 680 japonų autorių ir 524 ne japonų autoriai iš 27 šalių: 40 % teksto sukūrė japonai, 60 % darbo atliko amerikiečiai bei kiti asmenys.

Iš viso 11 000 straipsnių apimančių 37 temines sritis. Tarp jų tokios tipiškos enciklopedijoms temos kaip istorija, literatūra, menas, religija, ekonomika ir geografija. Daug straipsnių yra vertimai į anglų kalbą iš japoniškų enciklopedijų.

Konsultantais dirbo Edwin O. Reischauer, Gerald L. Curtis, Ronald P. Dore, John W. Hall, Ezra F. Vogel, Akira Iriye bei Tsuru Shigeto.
Singuliaritarianizmas

**Singuliaritarianizmas** – moralės teorija, filosofija, pagrįsta tikėjimu, kad technologinis singuliarumas yra galimas, pageidautinas ir siektinas.

## Nuorodos

* Singuliaritarianizmas – Straipsnis apie singuliaritarianizmą
John Terry

**Džonas Džordžas Teris** (; g. 1980 m. gruodžio 7 d.) – anglų futbolininkas, Anglijos rinktinės gynėjas, Chelsea klubo komandos kapitonas.
2005 metais išrinktas geriausiu Anglijos žaidėju, 2005 metais – geriausiu UEFA Čempionų lygos gynėju. Chelsea klube 2005 ir 2006 metais tapo Premier lygos čempionu.

Nacionalinėje komandoje žaidžia nuo 2003 m. birželio 3 d., su rinktine žaidė 2006 m. pasaulio čempionate, kur aštuntfinalyje išrinktas geriausiu rungtynių žaidėju. 2006 tapo Anglijos rinktinės kapitonu, šias pareigas perėmęs iš Davido Beckhamo.

Džonas Teris gimė Barkinge, Rytų Londone, vėliau čia lankė Eastburio mokyklą. Chelsea klubas pastebėjo Džoną, kai jis žaidė sekmadieninės lygos komandoje Senrab F. C. Ši komanda išaugino daug žvaigždžių, kurių tarpe Premier lygoje žaidžiantys Bobby Zamora, Paulas Konchesky, Ledley Kingas ir Jlloydas Samuelas. Terry prisijungė prie Chelsea jaunimo komandos būdamas 14 m., žaisdamas jaunių bei atsarginėje komandose saugo pozicijoje. Netrukus jis pradėjo žaisti vidurio gynėju.

## Laimėjimai
;Chelsea

* Premier League: 2004–05, 2005–06, 2009–10, 2014–15, 2016-17

* FA taurė: 2000, 2007, 2009, 2010, 2012 m.
* Anglijos futbolo lygos taurė: 2005, 2007 m.
* FA Community Shield: 2005, 2009 m.
* UEFA Čempionų lyga: 2012 m.

## Dalyvavimas čempionatuose

|}

## Nuorodos
Enciklopedistas

Terminas **enciklopedistas** turi keletą reikšmių:

* Enciklopedininkas;
* *[[Encyclopédie|Encyclopédie ou Dictionnaire raisonné des sciences, des arts et des métiers]]* kūrėjas, žr. Enciklopedistai.
Joe Cole

**Džo Koulas** (; g. 1981 m. lapkričio 8 d.) – anglų futbolininkas, Anglijos rinktinės ir Liverpool klubo saugas.

Paauglystėje vertintas kaip vienas perspektyviausių anglų futbolininkų, 17 metų jau žaidė West Ham United pagrindinėje komandoje, per kelerius metus tapo komandos kapitonu. 2003 metais žaidėjas perėjo į Chelsea, su šiuo klubu 2005 ir 2006 metais tapo Premier lygos čempionu. 2009–2010 m. sezone buvo pranešta, kad jis kartu su Michael Ballack'u paliks Chelsea klubą. 2010 m. liepos 19 d. pasirašė ketverių metų sutartį su Liverpool klubu.

Nacionalinėje komandoje žaidžia nuo 2001 m. gegužės 25 d., su rinktine žaidė 2006 m. pasaulio čempionate, kur trečiose rungtynėse pelnė įvartį bei buvo išrinktas geriausiu rungtynių žaidėju.

## Dalyvavimas čempionatuose

|}

## Nuorodos
LT

**LT** turi keletą reikšmių:
* Lietuva, valstybės kodas pagal ISO 3166;
* ISO 3166-2:LT - ISO 3166-2 standarto sudėtinė dalis apibrėžianti Lietuvos padalijimą į regionus (apskritis);
* Leuchtturm ();
* Oro skrydžių bendrovė LTU, IATA-Code;
* Automobilis Volkswagen LT.

**Lt**:
* Lietuvos valiuta litas;
* Karinio laipsnio santrumpa leutenant.

**lt** reiškia:
* Lietuvių kalba, kalbos kodas pagal ISO 639;
* Lietuviškoji Vikipedija  (lt:).
Encyclopedia Nipponica

***Encyclopedia Nipponica*** (日本大百科全書, Nihon dai hyakka zensho, liter. „Japan Comprehensive Encyclopedia“) – popierinė japoniška enciklopedija, išleista 1984 m. Shogakukan.

Pirmas leidimas *Encyclopedia Nipponica* (25 t.) baigtas 1989 m. Viso per 23 000 psl.

1994 m. versija turėjo 26 t.

## Formos
Pagrindinė forma – popierinė enciklopedija, CD-ROM versija ir *Encyclopedia Nipponica* DVD diskas. CD-ROM ir DVD versijose – 380 000 įrašų; 80 videoklipų, 8 000 iliustracijų, 90 animacijų, 350 muzikos klipų ir 60 virtualių reality* paveikskėlių bei iliustracijų.

Naujausia *Encyclopedia Nipponica* versija išspausdinta 2005 lapkritį. [[National Diet Library]] išleido *Encyclopedia Nipponica'' 1 ir antrą leidimus Tokijuje.

## Nuorodos
* Shogakukan
* Heibonsha